Зуны Олимпын наадам

Зуны олимп нь Орчин үеийн олимпын наадмын, зун зохиогддог арга хэмжээ бөгөөд 4 жилд нэг удаа, аргын тооллоор 4-т хуваагддаг онуудад зохиогдоно. Хөнгөн атлетик, усанд сэлэлт зэрэг спортын төрлүүд хамрагддаг.

 Монголын оролцсон байдал 

Монгол улс Зуны Олимпын наадамд 13 удаа оролцож, 2 алт, 10 мөнгө, 14 хүрэл, нийт 26 медаль хүртсэн. Монгол Улс медаль хүртсэн орны тоогоор 199 орноос 51 дүгээр байрт орж байна. 1964 оны Токиогийн олимпод 21 тамирчин оролцож медаль хүртэж чадалгүй иржээ. Нийт 93 орны тамирчин тус олимпод оролцсон байна.

1968 онд 16 тамирчин Мехиког зорьж нэг мөнгө, гурван хүрэл медаль хүртэж, шагналт байранд хоёр тамирчин орсон байна. 112 орон оролцсон тус олимпоос Монгол Улс 27 дугаар байранд орж байжээ.

1972 оны Мюнхений олимпод 41 тамирчин явж нэг мөнгөн медаль, шагналт байр хоёрыг эзэлж 121 орноос 36-д орсон бол 1976 оны Монреалийн олимпод 33 тамирчин оролцож нэг мөнгө, шагналт байр дөрвийг хүртэж 92 орноос 35 дугаар байрт орсон байна.

Манайхаас хамгийн олон буюу 43 тамирчин оролцсон 1980 оны Москвагийн олимпоос хоёр мөнгө, хоёр хүрэл медаль, таван шагналт байр эзэлж 80 орноос 22 дугаар байрт орсон нь хамгийн өндөр үзүүлэлт юм. Тус олимпод хөрөнгөтний гэгдэх томоохон орнууд оролцоогүй.

Дараагийн олимп буюу АНУ-ын Лос-Анжелес хотноо болсон 23-р наадамд хуучнаар социалист системийн орнууд оролцоогүйгээс манай тамирчид Лос-Анжелесийг зориогүй билээ.

1988 оны Сөүлийн олимпод манай 28 тамирчин оролцож нэг хүрэл медаль, таван шагналт байр хүртэж 159 орноос 47-д оржээ.

1992 оны Барселоны олимпод 33 тамирчин явснаас хоёр хүрэл медаль зүүж, шагналт байранд мөн хоёр тамирчин орсноор тус олимпод оролцсон 169 орноос 48 дугаар байрыг эзэлсэн байна.

1996 оны Атлантын олимпод 18 тамирчин оролцож нэг хүрэл медаль хүртэж 179 орноос 71 дүгээр байрт оржээ.

2000 оны Сиднейн олимпод 20 тамирчин оролцож буудлагын тамирчин Отрядын Гүндэгмаа шагналт байр эзэлж, манай тамирчдын олимпод 1964 онд анх удаа оролцохдоо медаль хүртэж чадаагүй шиг Сиднейгээс ганзага хоосон ирснээр 199 орноос 150 дугаарт орж сүүл мушгигсдын эгнээнд багтжээ.

2004 оны Афины олимпод жүдо бөхийн 60 кг ийн жинд барилдсан Хашбаатарын Цагаанбаатар хүрэл медаль хүртжээ.

2008 оны Бээжингийн олимпод жүдо бөхийн -100кг ийн жинд барилдсан Найдангийн Түвшинбаяр алтан медаль хүртсэн ба 25м-н спорт гар бууны төрөлд спортын мастер Отрядын Гүндэгмаа мөнгөн медаль, боксын төрөлд Энхбатын Бадар-Ууган алтан медаль, Пүрэвдоржийн Сэрдамба мөнгөн медаль хүртжээ.

2012 оны Лондоны олимпод жүдо бөхийн -100кг ийн жинд барилдсан Найдангийн Түвшинбаяр мөнгөн медаль хүртэж, Монгол Улсаас анх удаа олимпын хошой медальтан болсон бол боксын төрөлд Нямбаярын Төгсцогт мөнгө, жүдогийн төрөлд Сайнжаргалын Ням-Очир, чөлөөт бөхийн төрөлд Соронзонболдын Батцэцэг, боксын төрөлд Уранчимэгийн Мөнх-Эрдэнэ нар хүрэл медаль хүртжээ. Тус олимпоос монголчууд анх удаа хамгийн олон буюу 5 медаль хүртсэн.

2016 оны Рио-де-Жанейрогийн олимпод жүдогоор Доржсүрэнгийн Сумъяа мөнгө, боксоор Доржнямбуугийн Отгондалай хүрэл медаль хүртсэн.

 Зуны Олимпын наадмууд 
д.дОнНаадамЗохиогдсон улсТайлбар11896 онАфины олимп.21900 онПарисын олимпПарист зохиогдсон Экспогийн хүрээнд явагдсан.31904 онСент-Луйсын олимп.тусгай1906 онАфины олимпОрчин үеийн олимп явагдаж эхэлсний 10 жилийн ойг тохиолдуулж зохион байгуулсан тусгай наадам.41908 онЛондоны олимп.51912 онСтокхольмын олимп.61916 онБерлиний олимпДэлхийн нэгдүгээр дайны улмаас зохиогдоогүй.71920 онАнтверпены олимп.81924 онПарисын олимп.91928 онАмстердамын олимп.101932 онЛос-Анжелесын олимп.111936 онБерлиний олимп.121940 онТокиогийн олимп →Хельсинкийн олимп→Анх олимпийг зохион байгуулах эрхийг Токио хот авсан боловч Япон улс Хятадад халдан довтолсны улмаас эрхийг нь Хельсинкид шилжүүлсэн. Гэвч Дэлхийн хоёрдугаар дайны улмаас зохиогдоогүй.131944 онЛондоны олимп -дайны улмаас болоогүйДэлхийн 2-р дайн улмаас зохиогдоогүй.141948 онЛондоны олимп.151952 онХельсинкийн олимп.161956 онМельбурны олимпАвстралийн хуулийн дагуу амьд амьтан хилээр оруулахыг хориглосны улмаас морин спортын төрлүүдийн уралдаан тэмцээнүүд Шведийн Стокхольмд явагджээ.171960 онРомын олимп.181964 онТокиогийн олимп.191968 онМехикогийн олимп.201972 онМюнхений олимпУг олимпын үеэр Палестины алан хядагчдын гарт Израилын тамирчид амь үрэгдсэн хэрэг явдал гарсан. (Мюнхений олимпын хэрэг)211976 онМонреалийн олимпАфрикийн ихэнх орнууд бойкотлосон.221980 онМосквагийн олимпИхэнх барууны орнууд бойкотлосон.231984 онЛос-Анжелесын олимпСоциалист орнуудын ихэнх нь бойкотлосон.241988 онСөүлийн олимпХойд Солонгос (Бүгд Найрамдах Ардчилсан Солонгос Ард Улс) оролцоогүй.251992 онБарселоны олимп.261996 онАтлантын олимп.272000 онСиднейн олимп.282004 онАфины олимп.292008 онБээжингийн олимп.302012 онЛондоны олимп.312016 онРио-де-Жанейрогийн олимп.322020 онТокиогийн олимп.332024 онПарисын олимп.342028 онЛос-Анжелесын олимп.352032 онБрисбэний олимп.

 Мөн үзэх 
 Монголын Үндэсний Олимпын Хороо
 Олон Улсын Олимпын Хороо
 Олимпын медальт монголчууд
 Зуны олимпын спортын төрлүүд
 Олимп
 Азийн наадам
 Зүүн Азийн наадам


Ангилал:Олимп